Uudenmaan alueen hallitusten seminaari
2025-01-24 18:00 - 2025-01-26 12:00 (Europe/Helsinki) | Luukin leirikeskus, Luukinranta 10, Espoo
Seminaari pidetään Luukin leirikeskuksessa 24. – 26.1.2025
Ilmoittautumiset 17.1.2025 uusimaa(a)nuoretkotkat.fi tai 040 7768815 / Pirjo Tirronen

Talvileiri
2025-02-17 10:00 - 2025-02-21 12:00 | Leirikeskus Kesärinne
Tule mukaan Uudenmaan Nuorten Kotkien talvileirille Tuusulan Kesärinteelle! Leirillä pääset viettämään aikaa kavereiden kanssa askarrellen, pelaten ja ulkoillen.
Leiri on suunnattu 7 – 12 -vuotiaille.
Osallistumismaksu 120 euroa, sisaralennus 10 euroa, sisältäen majoituksen, ateriat, leiriohjelman ja tapaturmavakuutuksen. Ilmoittautumiset 31.1.2025 mennessä.
Ilmoittautumiset ja lisätiedot: Pirjo Tirronen
040 7768815 / uusimaa(a)nuoretkotkat.fi
Tästä YouTube-linkistä näet talvileiritunnelmia: https://youtu.be/2iq5iLjF7jY
Leirillä tavataan!

Kevätedustajisto
2025-03-29

Valtakunnallinen vertsukoulutus
2025-04-04 18:00 - 2025-04-06 12:00 | Kankaan Torppa, Väkkäräntie 275, Urjala
Milloin: 4. – 6.4.2025
Missä: Kankaan Torpan leirikeskuksessa Urjalassa.
Kenelle: 13-17v nuorille
Ilmoittautuminen: 21.3. mennessä uusimaa(a)nuoretkotkat.fi
Uudenmaan Kotkapiirin osallistumismaksu: 60 €
Os.maksu sisältää matkat, ohjelman, majoituksen, ruokailut perjantai-illasta sunnuntain lounaaseen.

Pääsiäisleiri Luukissa
2025-04-18 10:00 - 2025-04-20 12:00 | Luukin leirikeskus, Luukinranta 10, Espoo
Leiri on tarkoitettu 7-11 -vuotiaille, leiripaikka on Espoon kaupungin Luukin leirikeskus. Leiri soveltuu hyvin lapsille, jotka eivät ole olleet aikaisemmin yksin yötä pois kotoa tai jos haluaa uusia kavereita.
Leirin alussa tutustutaan leikkien avulla toisiimme ja päivän aikana on tarjolla eri toimintapisteitä sekä ulkoilua pelien merkeissä. Illalla sauna ja rauhoittumista yöhön. Leirille otetaan 20 lasta.
Leirin hinta 60 euroa, sisaralennus 10 euroa. Hinta sisältää ohjatun ohjelman, yhteismajoituksen ja ateriat. Leiri alkaa perjantaina 18.4 klo 10 ja päättyy sunnuntaina 20.4. klo 12.00. Leirille ei ole järjestetty yhteiskuljetusta.
Ilmoittaumiset 28.3.2025 mennessä espoo@nuoretkotkat.fi tai 0407768815/Pirjo. Leiripaikan osoite Luukinranta 10, Espoo.
Ilmoita lapsen nimi, syntymäaika, osoite, mahdolliset ruoka-aine allergiat sekä huoltajan yhteystiedot.

Kotkapäivät
2025-05-17 12:00 - 2025-05-18 15:00
Valtakunnallinen tapahtuma järjestetään Kouvolassa 17. – 18.5. 2025
Kotkapäivät on Nuorten Kotkien vuoden 2025 päätapahtuma, johon ovat tervetulleita eri-ikäiset lapset. Tapahtuma alkaa lauantaina puoliltapäivin Tykkimäen huvipuistossa ja päättyy sunnuntaina iltapäivällä Nuorisokeskus Ankkapurhassa.
OHJELMA
Lauantai:
Klo 11.00–11.30 Saapuminen Tykkimäen huvipuistoon
Lounas
Klo 12:30 -> Avajaiset ja huvittelua Tykkimäellä
Klo 17.45 Lähtö Nuorisokeskus Ankkapurhaan
Päivällinen ja ohjelmaa

Sunnuntai:
Klo 9.00 Aamupala
Klo 10.00 Ohjelmaa ryhmittäin: Kartanomysteeri, Metsälabyrintti, Matalakiipeilyrata, Hemmo-hevonen
Lounas
Klo 13.00 Päättäjäiset
Kotiin lähtö
Tapahtuman osallistumismaksu on 125 euroa, Uudenmaan kotkapiirin jäsenhinta on 95 euroa. Osallistumismaksu sisältää matkat, majoituksen, ruokailut ja tapahtumaohjelman (ml. huvipuistoranneke).
Ilmoittautumiset 17.4. mennessä uusimaa@nuoretkotkat.fi tai 040 776 8815/ Pirjo Tirronen

Luukin kesäleiri
2025-06-02 10:00 - 2025-06-06 12:00 | Luukin leirikeskus, Luukinranta 10, Espoo
Hieno leiripaikka Luukinjärven rannalla ja kavereiden mukavaa seuraa, lisäksi sub lautailu -melonta -ja kalastus mahdollisuudet.
Tätä ja paljon muuta tarjolla 2. – 6.6. leirillä joka on tarkoitettu 7 – 12 -vuotiaille.
Osallistumismaksu 120 euroa, ateriat, sisämajoituksen (mahdollisuus yöpyä myös teltassa) tapaturmavakuutuksen sekä ohjatun ohjelman. Ilmoittautumiset espoo@nuoretkotkat.fi tai 040 776 8815 / Pirjo Tirronen.
Leiri järjestetään Luukin leirieskuksessa, Luukinranta 10, Espoo

Valtakunnallinen vertsuleiri
2025-06-15 - 2025-06-19 | Kankaan Torppa, Väkkäräntie 275, Urjala
Leiri on tarkoitettu kaikille vertsutoiminnassa oleville nuorille.
Leiri järjestetään Kankaan Torpalla, Urjalassa.
Osallistumismaksu 155 euroa, sisältäen matkat, majoituksen, ateriat ja ohjatun ohjelman.
Ilmoittautumiset 23.5. mennessä uusimaa@nuoretkotkat.fi

Kattiksen telttaleiri
2025-06-23 - 2025-06-27 | Kattilaniemen leirikeskus, Kattilajärventie 30, Espoo
Leiri järjestetään Espoon Nuuksiossa, Kattilaniemen leirikeskuksessa ja se on tarkoitettu 7-12 -vuotiaile.
Paikka on veden ympäröimä luonnonkaunis niemi, jossa teltat ovat lavereilla. Oman teltan voi myös ottaa mukaan.
Hinta 120 euroa, sisaralennus 10 euroa. Hinta sisältää kaksi lämmintä ateriaa päivittäin, aamu- ja iltapalan ja tapaturmavakuutuksen. Lisäksi tarjolla huippuhauskaa ohjattua leiritoimintaa ja kavereiden seuraa. Järjestetyn leiriohjelman lisäksi leirillä on mahdollisuus saunoa, uida, meloa, sub lautailla ja kalastaa.
Leiri täytetään ilmoittautumisjärjestyksessä. Leirille mahtuu 60 osallistujaa. Ilmoittautumisen yhteydessä kerro lapsen nimi, osoite, sytymäaika, huoltajan yhteystiedot ja mahdolliset allergiat.
Ilmoittautumiset ja lisätiedot:
Espoon Nuoret Kotkat
espoo@nuoretkotkat.fi tai puh. 040 776 8815 / Pirjo Tirronen

Nuorisoleiri
2025-06-30 - 2025-07-04 | Kattilaniemen leirikeskus, Kattilajärventie 30, Espoo
Uudenmaan kotkapiirin nuorisoleiri järjestetään Espoon Nuuksiossa, Kattilaniemen
leirikeskuksessa. Paikka on veden ympäröimä luonnonkaunis niemi, jossa teltat ovat lavereilla. Oman teltan voi myös ottaa.
Leiri on suunnattu 13-17-vuotiaille. Hinta 120 euroa sisaralennus 10 euroa. Hinta sisältää kaksi lämmintä ateriaa päivittäin sekä aamu- ja iltapalan. Lisäksi tarjolla huippuhauskaa ohjattua leiritoimintaa ja kavereiden seuraa. Järjestetyn leiriohjelman lisäksi mahdollisuus saunoa, uida, meloa, sub lautailla ja kalastaa. Leirillä ollaan koko ajan ulkona. Leirille on tulossa ryhmä sisarjärjestömme nuoria Liettuasta.
Leiri täytetään ilmoittautumisjärjestyksessä. Leirin kokonaisvahvuus max 60 henkilöä. Ilmoittautumisen yhteydessä kerro lapsen nimi, osoite, syntymäaika, huoltajan yhteystiedot ja mahdolliset ruoka allergiat. Leirille ei ole yhteiskuljetusta.
Ilmoittautumiset ja lisätiedot: Uudenmaan Nuoret Kotkat
uusimaa@nuoretkotkat.fi tai 040 776 8815 / Pirjo Tirronen

Itävallan leiri
2025-07-23 - 2025-08-01
Haaveiletko kansainvälisestä leirikokemuksesta? Lähde mukaan unohtumattomalle matkalle Itävaltaan kesällä 2025!

Nuorten Kotkien kansainvälisen kattojärjestön IFM-SEI:n maailmanleiri järjestetään Döbriachin legendaarisella leirintäalueella 23.7.-1.8.2025. Leiri kokoaa yhteen lapsia ja nuoria ympäri maailmaa. Leiri tarjoaa elämyksiä, uusia ystäviä, erilaisia aktiviteetteja ja mahdollisuuden tutustua eri kulttuureihin.

Leirimatkan hinta on 700 € / henkilö. Hinta sisältää matkat, majoituksen, leiriohjelman ja ruokailut leirin aikana

Ilmoittautuminen leirille avautuu alkuvuodesta 2025. Pysy kuulolla ja varaa paikkasi ajoissa: paikkoja leirille on rajoitetusti.

#nuoretkotkat #kesäleiri #ifmsei #leiri #kesä2025 #harrastustoiminta

Suunnittelu viikonloppu
2025-08-22 - 2025-08-24 | Luukin leirikeskus, Luukinranta 10, Espoo
Tule mukaan suunnittelemaan vuoden 2026 toimintaamme ja viettämään viikonloppua Luukin leirikeskukseen, Espooseen.
Tapahtuma on maksuton ja tarkoitettu Uudenmaan kotkapiirin toiminnassa mukana oleville aikuisille.
Majoitus huoneissa kerrossängyissä, kuljetus kimppakyydeillä. Paikalle voi tulla jo perjantaina 22.8, mutta lauantai aamunakin ehtii.
Viikonlopun aikana pidetään myös piirihallituksen kokous.
Ilmoittautumiset 15.8. uusimaa@nuoretkotkat.fi

Nuorisokongressi
2025-09-13 18:00 - 2025-09-14 14:00
Milloin: 13. – 14.9.2025
Kenelle: tapahtuma on tarkoitettu nuorille 13-17v vertaisohjaajille

Syysedustajisto
2025-10-04 13:00 - 2025-10-05 16:00
Nuorten Kotkien keskusliiton syysedustajisto pidetään 4. – 5.10. Tampereella

Espoon syysleiri
2025-10-13 - 2025-10-16 | Leirikeskus Kesärinne
Syysleiri järjestetään Tuusulan Kesärinteellä 13.-16.10. Leiri on suunnattu 7-12 -vuotiaille. Osallistumismaksu 100 euroa, sisaralennus 10 euroa, sisältäen majoituksen, ateriat, ohjelman ja vakuutuksen.
Ilmoittautumiset 26.9 mennessä espoo@nuoretkotkat.fi

Vertsukurssi 31.10.-2.11.2025
2025-10-31 18:00 - 2025-11-02 14:00
Tule mukaan vertsukurssille luukin leirikeskukseen 31.10.-2.11.2025
Saat haltuun tärkeät ensiaputaidot ja pääset harjoittelemaan vuorovaikutusta sekä konfliktien ratkaisua.
Kurssi on tarkoitettu uusille ja jo toiminnasa mukana oleville 13-17 -vuotiaille vertaisohjaajille.
Hinta 50€, sisältäen majoituksen, täysihoidon sekä ohjelman. Luukin leirikeskukseen ei ole yhteiskuljetusta.
Ilmoittautumiset: uusimaa@nuoretkotkat.fi tai 050 518 1675

Ohjaajien oma viikonloppu Yhessä-päivät 14-16.11.2025
2025-11-14 16:30 - 2025-11-16 10:10
Hei, aikuinen ohjaaja! Tule Yhessä-päiville oppimaan uutta ja virkistymään muiden ohjaajien seurassa!
Yhessä-päivät järjestetään tänä vuonna Päivä Tukholmassa -laivaristeilynä Viking Gabriellalla.
Lähtö Helsingistä: pe 14.11. klo 16.30
Paluu Helsinkiin: su 16.11. klo 10.10
Hinta: Piirin hinta on 100€ (Muista kysyä oman kotkaosastosi hintaa)
sis. majoitus 3-4 hengen ikkunallisissa hyteissä, buffetillalliset ja -aamiaiset risteilyn aikana ja matkat kotimaassa matkustusohjesäännön mukaisesti.
Viikonlopun aikana syvennytään kotkatoiminnassa ajankohtaisiin aiheisiin. Tukholmassa kiertelyyn on aikaa lauantaina aamusta alkuiltapäivään.
Työpajojen aiheina mm.:

Mitä on vaikuttajuus? Mitä tarkoittaa työ lasten puolesta koko yhteiskunnan tasolla?
Kokenut ohjaaja oppaana uudelle ohjaajalle
Yhdenvertaisuus kotkatoiminnassa – missä mennään nyt?

Ilmoittaudu viimeistään 6.10. uusimaa@nuoretkotkat.fi tai 050 518 1675
Ilmoittautuminen on sitova 6.10. jälkeen ja sen jälkeen peruuttavilta laskutetaan täysi osallistumismaksu.

Perheretki Tytyrin elämyskaivokseen la 22.11.2025
2025-11-22 08:30 - 15:30
Uudenmaan Nuorten Kotkien Perheretki Tytyrin Joulukaivokseen la 22.11.
Sukella syvälle maan alle Lohjalla ja koe joulun taika!
Tapaa itse Joulupukki, ihaile taidetta ja geologisia ihmeitä – ja nauti yhteinen lounas mahtavassa kotkaporukassa Lohjan ABC:n lounasbuffetissa.
Hinnat: Alle 12v. 35€, Yli 12v. 40€ (Alle 2v. maksutta)
PS. Kysy oman kotkaosastosi hintaa!
Hintaan sisältyy bussikuljetus: Järvenpää-Tikkurila-Espoon keskus-Lohja, ja paluumatka käänteisessä järjestyksessä.
Paikkoja rajoitetusti! Varaa oma paikkasi 7.11. mennessä!
Ilmoittaumiset ja lisäinfo: uusimaa@nuoretkotkat.fi , puh: 050 518 1675

Talvileirille ilmoittautuminen alkaa 15.12.2025
2025-12-15 - 2026-01-31
Odotatko jo vuoden 2026 ensimmäistä talvileiriä? Mahtavaa! Sillä ilmoittautuminen alkaa aivan pian, nimittäin 15.12.2025.
Talvileirin ajankohta: 16.-20.2.2026. Paikka: Kesärinteen leirikeskus, Tuusula.

Kevään aloitusviikonloppu 23.-25.01.2026
2026-01-23 - 2026-01-25 | Luukin leirikeskus, Luukinranta 10, Espoo
Tervetuloa mukaan vuoden aloitusviikonloppuun, missä pääset vaikuttamaan toimintaan ja nauttimaan luonnosta hyvässä seurassa Luukin leirikeskuksessa 23.-25.1.2026. Viikonloppuna pidetään myös hallitusseminaari.
Ilmoittautumiset sähköpostilla uusimaa@nuoretkotkat.fi
tai numeroon 050 518 1675 / Jasmin Ketola
